**Dyddiad cyhoeddi:** 18 Awst 2023

**Cais Rhyddid Gwybodaeth** 112/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

1. **Sawl gwaith mae trenau Class 230 wedi methu ar reilffordd Wrecsam Bidston yn 2023?**
2. **Sawl gwaith y bu’n rhaid defnyddio gwasanaethau bws yn lle trenau?**

**YMATEB**

Cwestiwn 1

Mae Trafnidiaeth Cymru (TrC) wedi cael 37 o achosion o oedi TRUST sydd wedi cyfrif tuag at MTIN, ond mae 9 arall wedi cael eu codio fel Dim Diffyg wedi’i Ganfod ac 8 achos arall o oedi/canslo oherwydd problemau argaeledd unedau.

Sylwer:

* Ystyr TRUST yw Trenau’n Rhedeg o dan System TOPS. System Network Rail yw hon sy’n cael ei defnyddio i fonitro cynnydd trenau ac i olrhain oedi ar y rhwydwaith rheilffyrdd. Mae’n cymharu digwyddiadau symudiadau trenau go iawn â’r rheini sydd wedi’u cynllunio, gan ganiatáu cofnodi oedi gydag esboniadau ynghylch yr achos sy’n arwain felly at roi cynllun cymhelliant ar waith i leihau oedi. Defnyddir TRUST i gofnodi pan fydd trên yn pasio pwynt mesur, y gellir ei ddefnyddio i ganfod oedi, ac achos yr oedi.
* Ystyr MTIN yw Milltir fesul Digwyddiad TRUST Technegol sy’n mesur dibynadwyedd peirianneg trenau a fynegir fel y milltiroedd cyfartalog rhwng digwyddiadau ac a gofnodir ar gyfer fflydoedd unigol. Mae Oedi 3 munud yn cael ei gyfrif pan fydd diffyg ar drên yn achosi cyfanswm o 3 munud o oedi ar unrhyw adeg ar un daith ar gyfer un achos sylfaenol, lle mai diffyg technegol neu gynnal a chadw ar y trên yw’r achos sylfaenol. Mae hyn yn dibynnu ar ddiffiniad cyffredin manwl o filltiroedd a 3 munud o oedi (TIN).

Cwestiwn 2

 Dechreuodd y Class 230 cyntaf wasanaethu teithwyr ar 3 Ebrill 2023. Ers hynny, mae 49 o fysiau wedi gorfod cael eu defnyddio yn lle trenau mewn perthynas â methiant Class 230.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".